Lav et referat af nedenstående tekst:

Tekst:
Torsdag eftermiddag kørte en minibus ind i en personbil, hvor en bedstemor og tre børn sad. Tre børn blev kvæstet alvorligt, og især den ene, en 11-årig pige, blev hårdt skadet. Hun fik skader på lunger, nyre og brud på ryggen. Pigen er lagt i respirator og skal forblive der i en uges tid. Landpolitiassistent Niels Jørgen Bundgaard siger til TV2/NORD, at pigen har kvæstet vitale dele alvorligt, men stabil, og hun er ikke umiddelbart i livsfare. Den 12-årige dreng har fået brækket ribbenene, mens den 5-årige pige er i klar bedring. Hun fik et tryk i brystet, men skulle snart være på benene. Trafikulykken skete torsdag eftermiddag på landevejen ved Hadsund. - Bilen med børnene kører ud for ubetinget vigepligt, og så kommer minibussen og kører ind i siden på den, fortæller vagtchef Aage Pedersen fra Nordjyllands Politi. Børnene blev i forbindelse med ulykken fastklemt i bilen og måtte frigøres af brandvæsnet. Politiet fortæller, at der var to mennesker i minibussen, da den kørte sammen med personbilen. De er tilsyneladende sluppet billigt fra ulykken. Efter ulykken kørte seks ambulancer i kortege med politieskorte til traumecentret i Aalborg. Ulykken skete på Bøgildgårdsvej i Hadsund kort før klokken tre, og efterfølgende valgte redningsberedskabet at sætte det store maskineri i sving. Region Midtjyllands redningshelikopter fra flyvestationen i Karup blev blandt andet sendt til stedet. Det samme gjorde en mobil traumeenhed med læger og sygeplejersker fra sygehuset i Aalborg.

Referat:
Den 11-årige pige, der torsdag blev hårdt kvæstet ved en trafikulykke, er stadig i respirator men stabil.